CELEX: 62019CA0003
Language: hr
Date: 2020-06-04 00:00:00
Title: Predmet C-3/19: Presuda Suda (drugo vijeće) od 4. lipnja 2020. (zahtjev za prethodnu odluku koji je uputio Consiglio di Stato – Italija) – Asmel societá consortile a r.l. protiv A.N.A.C. – Autorità Nazionale Anticorruzione (Zahtjev za prethodnu odluku – Javna nabava – Direktiva 2004/18/EZ – Središnja tijela za nabavu – Male općine – Ograničenje na isključivo dva organizacijska modela središnjeg tijela za nabavu – Zabrana korištenja središnjeg tijela za nabavu privatnog prava i uz sudjelovanje privatnih subjekata – Teritorijalno ograničenje djelatnosti središnjih tijela za nabavu)

10.8.2020   
            
            
               HR
            
            
               Službeni list Europske unije
            
            
               C 262/5
            
         
      Presuda Suda (drugo vijeće) od 4. lipnja 2020. (zahtjev za prethodnu odluku koji je uputio Consiglio di Stato – Italija) – Asmel societá consortile a r.l. protiv A.N.A.C. – Autorità Nazionale Anticorruzione
      (Predmet C-3/19) (1)
      
      (Zahtjev za prethodnu odluku - Javna nabava - Direktiva 2004/18/EZ - Središnja tijela za nabavu - Male općine - Ograničenje na isključivo dva organizacijska modela središnjeg tijela za nabavu - Zabrana korištenja središnjeg tijela za nabavu privatnog prava i uz sudjelovanje privatnih subjekata - Teritorijalno ograničenje djelatnosti središnjih tijela za nabavu)
      (2020/C 262/07)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelj: Asmel societá consortile a r.l.
      
         Tuženik: A.N.A.C. – Autorità Nazionale Anticorruzione
      
         uz sudjelovanje: Associazione Nazionale Aziende Concessionarie Servizi entrate (Anacap)
      
         Izreka
      
      
                  1.
               
               
                  Članak 1. stavak 10. i članak 11. Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama, kako je izmijenjena Uredbom Komisije (EU) br. 1336/2013 od 13. prosinca 2013., treba tumačiti na način da im se ne protivi odredba nacionalnog prava kojim se autonomija malih jedinica lokalne samouprave u pogledu povjeravanja nabave središnjem tijelu za nabavu ograničava na samo dva organizacijska modela koja su isključivo javna, bez sudjelovanja osoba ili privatnih poduzeća.
               
            
                  2.
               
               
                  Članak 1. stavak 10. i članak 11. Direktive 2004/18, kako je izmijenjena Uredbom br. 1336/2013, treba tumačiti na način da im se ne protivi odredba nacionalnog prava koja područje djelovanja središnjih tijela za nabavu koje su osnovale jedinice lokalne samouprave ograničava na područje tih lokalnih zajednica.
               
            
         (1)  SL C 164, 13. 5. 2019.